CELEX: C2006/022/22
Language: lt
Date: 2006-01-28 00:00:00
Title: Byla T-396/03  2005 m. lapkričio 22 d.  Pirmosios instancijos teismo sprendimas  Vanhellemont prieš Europos Bendrijų Komisiją  ( Pareigūnai — Personalo komitetas — Komisijos Personalo komiteto Briuselio vietos skyriaus rinkimai — Balsavimo biuletenių perskaičiavimas — Ieškinys dėl panaikinimo — Ieškinys dėl žalos atlyginimo )

28.1.2006   
            
            
               LT
            
            
               Europos Sąjungos oficialusis leidinys
            
            
               C 22/11
            
         2005 m. lapkričio 22 d. Pirmosios instancijos teismo sprendimas Vanhellemont prieš Europos Bendrijų Komisiją
   
   (Byla T-396/03) (1)
   
   („Pareigūnai - Personalo komitetas - Komisijos Personalo komiteto Briuselio vietos skyriaus rinkimai - Balsavimo biuletenių perskaičiavimas - Ieškinys dėl panaikinimo - Ieškinys dėl žalos atlyginimo“)
   (2006/C 22/22)
   Proceso kalba: prancūzų
   Šalys
   
      Ieškovas: Joseph Vanhellemont (Merchtem, Belgija), atstovaujamas advokato L. Vogel
   
      Atsakovė: Europos Bendrijų Komisija, atstovaujama J. Currall ir H. Kraemer
   Bylos dalykas
   Pirma, prašymas panaikinti 2003 m. rugpjūčio 26 d. Komisijos sprendimą atmesti ieškovo reikalavimą suorganizuoti naują 2002 m. gruodžio mėn. Komisijos Personalo komiteto Briuselio vietos skyriaus rinkimų balsavimo biuletenių perskaičiavimą ir, prireikus, panaikinti sprendimus, dėl kurių buvo pateiktas šis reikalavimas, bei, antra, prašymas atlyginti žalą.
   Rezoliucinė sprendimo dalis
   
               1.
            
            
               Panaikinti Komisijos sprendimą nesiimti priemonių dėl ieškovo 2002 m. gruodžio 23 d. skundų, kuriais reikalaujama suorganizuoti naują 2002 m. gruodžio mėn. Komisijos Personalo komiteto Briuselio vietos skyriaus rinkimų balsavimo biuletenių perskaičiavimą.
            
         
               2.
            
            
               Atmesti likusią ieškinio dalį.
            
         
               3.
            
            
               Priteisti iš Komisijos bylinėjimosi išlaidas.
            
         
      (1)  OL C 47, 2004 2 21.